Karen Hækkerup (S), 2006-04-07:
Det er jo tydeligt, at ministeren konkluderer, at ministeren mangler sit flertal.
Men der vil jeg sige, at det er for tidligt at konkludere, hvordan M073s55675622nakl.fm Page 5616
Wednesday, June 7, 2006 9:30 AM
det ender, for selv om jeg på vegne af Socialdemokraterne er blevet taget til indtægt for at have en skeptisk holdning til det her lovforslag, har vi altså ikke afvist det.
Vi vil gerne drøfte, hvilke muligheder vi kan finde, og se, om ikke vi i fællesskab kan lave en løsning, der gør, at vi kan blive enige og skabe bedre forhold for gamle fru Jensen, sådan som ministeren gerne vil.
Vi vil nemlig også gerne have, at fru Jensen skal have bedre muligheder.
Det her forslag har tidligere været drøftet i S, og det har sådan set også tidligere været godkendt, men nu har man jo altså en anden situation, ikke fordi der er en ny ordfører, men fordi der er noget fokus på bl.a. fødevaresikkerheden, som gør, at vi bliver nødt til at tage en snak om nogle af de meget alvorlige problemer, der er.
Jeg kunne godt tænke mig at spørge ministeren om noget meget konkret.
Det skal være tilladt for alle bare at få en tilladelse automatisk, en registreringsattest, som man får automatisk, hvis man omsætter for under 12,2 mio. kr.
Men mener ministeren, at der skal være mulighed for at inddrage sådan en tilladelse, hvis man f.eks. gentagne gange bliver taget i at have svindlet enten med skat eller ved at have solgt dårlige fødevarer?
For det var en løsning, hvor jeg i hvert fald rigtig godt kunne tænke mig at vi kunne finde fælles fodslag.
Det er det, der sker lige i de her uger eller døgn, og det må jeg så leve med.
Det kan så være, at bølgerne lægger sig en lille smule.
Jeg er jo netop med det her lovforslag gået ind og har sagt: Såfremt SKAT kommer, er der mulighed for beslaglæggelse.
Vi har sagt, at der er skærpede bøder, vi har sagt, at der faktisk er mulighed for fængsel ved gentagne overtrædelser.
Men jeg vil da ikke afvise, at vi i en dialog kan sige, at der er nogle, der kan få forbud mod at handle med fødevarer ved gentagne overtrædelser.
Det vil jeg ikke i dag herfra stå og afvise.
Det må vi jo så prøve at se om vi kan få en dialog om.
Jamen jeg synes i virkeligheden, det var nogle rigtig gode svar – begge to – som jeg er glad for.
Til det med, at man skal kunne beslaglægge varerne: Det har jeg også læst, men jeg har haft lidt svært ved at tro på, at det virkelig skulle kunne lade sig gøre.
Vi ved jo, at når fødevarekontrollen f.eks. er på besøg i kiosker og observerer produkter, der enten ikke er emballeret eller er importeret, men hvor der ikke er svaret skat, så meddeler man det ikke gang til skattevæsenet.
Derfor vil det da være dejligt, hvis man nu begynder at ville beslaglægge de varer, man rent faktisk støder på, som er ulovlige.
Jeg er også glad for tilsagnet om, at vi kan drøfte det med, om man automatisk skal have tilladelse til at have en sådan virksomhed.
Lige nu drøfter vi jo dem, som f.eks. har haft virksomheden Thulin Kød, som har solgt noget af det gamle kød, og som ikke længere har tilladelse til at drive virksomhed, men som nu bare kan søge igen.
De kan bare få lov til at søge igen.
Det kunne vi godt tænke os at få sat en stopper for, og det samme kunne vi også godt tænke os skulle gøre sig gældende for rullende købmænd.
Har man sat forbrugernes sikkerhed over styr et antal gange, skal der ikke være flere chancer.
Den debat glæder jeg mig til at tage med ministeren.
Jeg er bekendt med, at der selvfølgelig skal samles 90 stemmer for, men jeg så jo egentlig gerne, at et lovforslag, der har et sigte som dette, kunne skabe et bredt flertal i dette Folketing.